Δεκέμβριος

Ο Δεκέμβριος είναι ο πρώτος μήνας του χειμώνα και ο 12ος, ο τελευταίος του χρόνου. Έρχεται μετά από τον Νοέμβριο και έχει 31 μέρες. Οι μέρες είναι μικρότερες και οι νύχτες μεγαλύτερες. Κάνει πολύ κρύο και μερικές φορές χιονίζει. Φοράμε ζεστά ρούχα, κασκόλ, σκούφο, γάντια, μπουφάν και μπότες. Στις 25 Δεκεμβρίου γιορτάζουμε τη μεγάλη γιορτή των Χριστουγέννων. Στολίζουμε το χριστουγεννιάτικο δέντρο και λέμε τα κάλαντα. Τρώμε κουραμπιέδες και μελομακάρονα.